Title: En lys og lykkelig fremtid
Description: For første gang nogensinde fortælles hele historien om FDB-møbler, de folkelige designmøbler, der er en del af vores fælles baggrund. Bogen indeholder unikt arkivmateriale og 50 nyoptagne fotos af FDB-møbler af bl.a. Børge Mogensen, Hans Wegner m.fl. Bogen tager udgangspunkt i de fem perioder, der har været afgørende for udviklingen af FDB-møbler som dansk kulturfænomen. Fra oprettelsen af FDB Møbler i 1942 med arkitekten Børge Mogensen som drivende kraft - over FDB-møblernes storhedstid fra ca. 1950 til midten af 1960'erne - frem til den begyndende nedgangstid fra 1965 til 1980, som bl.a. var forårsaget af IKEAs åbning i Danmark i 1969. Femte og sidste kapitel handler om FDB's satsning med relanceringen i 2013 af en håndfuld FDB-klassikere (fire stole og et bordsystem) - og den modtagelse, de fik hos forbrugere og offentlighed. Flettet ind i den kronologiske fortælling fokuserer bogen på forskellige aspekter af møblernes, møbelarkitekternes og forbrugernes rolle. I storhedstiden rykkede FDB-møblerne ind i de nye parcelhuse hos lærere, sygeplejersker og bibliotekarer. Men de vandt også indpas i offentlige institutioner som kollegier, skoler og sygehuse og medvirkede på den måde til at møblere velfærdssamfundet. Bogen peger også på de ændringer i livsstil, materialepræferencer og produktionsmetoder, som senere var med til at gøre FDB-møbler umoderne igen. Nu er møblerne som bekendt blevet moderne igen, og det har også fået betydning for FDB-møblerne, der nu er eftertragtede vintagefund hos marskandisere og på Lauritz.com.
Subjects: History, Furniture industry and trade, Furniture design, FDB Møbler
Places: Denmark